1. ΝΟΜΟΘΕΤ. ΔΙΑΤΑΓΜΑ υπ’ αριθ. 288 της 8/11 Σεπτ. 1969 (ΦΕΚ Α΄ 182) Περί ελέγχου της δι’ Ελληνικών επιβατηγών πλοίων εκτελέσεως δρομολογίων μεταξύ Ελληνικών λιμένων και λιμένων ετέρων Μεσογειακών Χωρών. Άρθρ.1.-Εις την δια του παρόντος ρύθμισιν υπόκεινται τα υπό ελληνικήν σημαίαν επιβατηγά πλοία, τα παραλαμβάνοντα επιβάτας εξ ελληνικών λιμένων και εκτελούντα δρομολόγια μεταξύ ελληνικών λιμένων και λιμένων ετέρων Μεσογειακών χωρών. Άρθρ.2.-1.Προκειμένης δρομολογήσεως πλοίων εκ των εν τω προηγουμένω άρθρω μνημονευομένων, ο ενδιαφερόμενος πλοιοκτήτης ή εξουσιοδοτημένος παρ’ αυτού Ναυτικός Πράκτωρ, υποχρεούται όπως υποβάλη σχετικήν έγγραφον δήλωσιν εις Υ.Ε.Ν., τριάκοντα τουλάχιστον ημέρας προ της ενάρξεως των δρομολογίων. 2.Η δήλωσις αύτη δέον να περιλαμβάνη τα δρομολόγια, άτινα ο πλοιοκτήτης ή εφοπλιστής προτίθεται να εκτελή, τους λιμένας αφετηρίας, προορισμού και ενδιαμέσους τοιούτους κατά σειράν προσεγγίσεως, ως και τας ημέρας και ώρας κατάπλου και απόπλου του πλοίου εκ του λιμένος αφετηρίας και των ενδιαμέσων λιμένων. Πάσα δια του ελληνικού ή αλλοδαπού τύπου ή άλλου μέσου δημοσιότητος ανακοίνωσις περί των χαρακτηριστικών του πλοίου δέον να ανταποκρίνεται απολύτως προς τα πραγματικά στοιχεία αυτού. Εις τον προς το Υ.Ε.Ν. δήλωσιν επισυνάπτεται υποχρεωτικώς εγγράφος υπεύθυνος δήλωσις του πλοιοκτήτου ή εφοπλιστού περί της καταλληλότητας του πλοίου προς εκτέλεσιν των εν αυτή αναγραφομένων δρομολογίων. Άρθρ.3.-Η εκτέλεσις των εν άρθρ. 2 παρ. 2 δηλουμένων δρομολογίων καθίσταται υποχρεωτική δια τον πλοιοκτήτην ή εφοπλιστήν, απαγορευομένης οιασδήποτε διακοπής, καθυστερήσεως ή παρεκκλίσεως εξ αυτών, ως και αντικαταστάσεως εν τη εκτελέσει των ως άνω δρομολογίων, των δια την εξυπηρέτησιν αυτών πλοίων, άνευ ειδικής εγκρίσεως του Υπουργείου Εμπορικής Ναυτιλίας. Η έγκρισις αύτη δύναται να ληφθή και εκ των υστέρων προκειμένου περί πλοίων ευρισκομένων εν τη αλλοδαπή, εφ’ όσον αποδειχθή ότι ήτο αδύνατος η  άμεσος επικοινωνία του πλοιοκτήτου, εφοπλιστού, πλοιάρχου ή ναυτικού Πράκτορος μετά του Υ.Ε. Ν., υπό την προϋπόθεσιν ότι η ενέργεια του πλοιοκτήτου εγένετο επ’ ωφελεία και δια την εξυπηρέτησιν του τουρισμού και του επιβατηγού κοινού. Άρθρ.4.-1.Πάσα καθυστέρησις, μεταβολή ή ματαίωσις εκτελέσεως δρομολογίου, ως και αντικατάστασις του εκτελούντος αυτό πλοίου, δέον, μερίμνη του πλοιοκτήτου, εφοπλιστού, πλοιάρχου ή Ναυτικού Πράκτορος, να αναφέρωνται εις Υ.Ε.Ν. και να εξαγγέλλωνται δια του ελληνικού ή αλλοδαπού τύπου προ δέκα τουλάχιστον ημερών, κατά τρόπον δε παρέχοντα τον απαιτούμενον χρόνον προς ενημέρωσιν του ταξιδεύοντος κοινού. 2.Εις περίπτωσιν ανωτέρας βίας ή εξαιρετικής ανάγκης, ή εν τη προηγουμένη παραγράφω ενημέρωσις δέον να λαμβάνη χώραν εντός του βραχυτέρου δυνατού χρόνου από της επελεύσεως της αιτίας ένεκα της οποίας μετεβλήθη ή εματαιώθη το δρομολόγιον. 3.Ανεξαρτήτως των ανωτέρω, εν περιπτώσει δημιουργίας ζητήματος, προκαλούντος οιανδήποτε ανωμαλίαν εις την κανονικήν εκτέλεσιν του δρομολογίου, ο πλοίαρχος υποχρετούται όπως εμφανίζηται αυτοπροσώπως εις την Λιμενικήν Αρχήν, προσκομίζων το ημερολόγιον του πλοίου, ίνα αναφέρη σχετικώς, ως και τον προβλεπόμενον χρόνον άρσεως της σημειωθείσης ανωμαλίας. Εις την αυτήν υποχρέωσιν υπόκειται ο πλοίαρχος, οσάκις εις λιμένα του εξωτερικού έλαβεν χώραν οιασδήποτε φύσεως περιστατικόν, συνεπεία του οποίου επέρχεται καθυστέρησις, μεταβολή ή ματαίωσις δρομολογίου τινός, οπότε η αναφορά υποβάλλεται τηλεγραφικώς εις την Λιμενικήν Αρχήν του λιμένος αφετηρίας. Άρθρ.5.-1.Εάν συνεπεία καθυστερήσεως κατάπλου του πλοίου υπαιτιότητι του πλοιοκτήτου, εφοπλιστού ή πλοιάρχου εις λιμένα της ημεδαπής και αναμονής των επιβατών πέραν της κεκανονισμένης ώρας επιβιβάσεως, συμφώνως προς το εξαγγελθέν δρομολόγιον, δημιουργείται θέμα διανυκτερεύσεως των προς επιβίβασιν επιβατών, αύτη παρέχεται μερίμνη και δαπάναις του πλοιοκτήτου ή του Ναυτικού Πράκτορος αυτού. (Μετά την σελ. 380,14) Σελ. 380,31 Τεύχος 368-Σελ. 35 Μεσογειακά Δρομολόγια Επιβατηγών Πλοίων 19.Δ.η.1 2.Εάν κατά την κρίσιν της Λιμενικής Αρχής η καθυστέρησις απόπλου είναι τοιαύτη, ώστε εκτελουμένου του πλου να δημιουργήται περίπτωσις απωλείας ετέρου συγκοινωνιακού μέσου εν ανταποκρίσει ή να μη υφίσταται περιθώριον χρόνου δια την μετάβασιν των επιβατών εις τον προορισμόν των, ο πλοιοκτήτης ή εφοπλιστής και εν απουσία αυτού, οι οικείος Ναυτικός Πράκτωρ, υποχρεούται εις την άμεσον και δαπάναις του πλοιοκτήτου ή εφοπλιστού προώθησιν των προς επιβίβασιν επιβατών δι’ ετέρου προσφόρου συγκοινωνιακού μέσου ή εξαργύρωσιν των εισιτηρίων των επιθυμούντων τούτο. 3.Προς τον σκοπόν της αμέσου αντιμετωπίσεως και θεραπείας των προκυπτόντων ως ανωτέρω εν παρ. 1 και 2 ζητημάτων, η οικεία Λιμενική Αρχή εκδίδει τας αναγκαίας διαταγάς προς τον πλοιοκτήτην, εφοπλιστήν, πλοίαρχον ή Ναυτικόν Πράκτορα. 4.Οι μη συμμορφούμενοι προς τας εκδιδομένας ως άνω διαταγάς της Λιμενικής Αρχής, υπόκεινται εις τας υπό του άρθρ. 7 του παρόντος προβλεπομένας κυρώσεις. Άρθρ.6.-Η Λιμενική Αρχή του λιμένος αφετηρίας δύναται, προς επίβλεψιν της εν πλω ευταξίας και έλεγχον της προσηκούσης εκπληρώσεως των υποχρεώσεων των πλοίων των υπαγομένων εις τας διατάξεις του παρόντος έναντι των επιβατών, να επιβιβάζη εκάστοτε δαπάναις του πλοίου, βαθμοφόρον του Λιμενικού Σώματος, δι’ ολόκληρον ή τμήμα του δρομολογίου. Άρθρ.7.-1.Δια πάσαν παράβασιν των διατάξεων του παρόντος Νόμου επιβάλλεται πρόστιμον δραχ. 40.000 μέχρι 400.000, ανεξαρτήτως συντρεχούσης ποινικής ή πειθαρχικής διώξεως των υπευθύνων. 2.Το πρόστιμον επιβάλλεται δι’ ητιολογημένης αποφάσεως της Λιμενικής Αρχής. 3.Εφ’ όσον οι παραβάται τυγχάνουν απογεγραμμένοι ναυτικοί, χωρεί παραλλήλως και πειθαρχική δίωξις τούτων κατά τας διατάξεις του ποινικού και πειθαρχικού Κώδικος Εμπορικού Ναυτικού. 4.Δια την καταβολήν του προστίμου είναι εις ολόκληρον υπόχρεος ο πλοιοκτήτης ή εφοπλιστής, ο κατά λιμένα υπεύθυνος ναυτικός πράκτωρ του πλοίου, ο δε πλοίαρχος μόνον εις περίπτωσιν ιδίας υπαιτιότητος. 5.Κατά των εκδιδομένων αποφάσεων επιβολής προστίμου επιτρέπεται προσφυγή ενώπιον του Υπουργού Εμπορικής Ναυτιλίας εντός δεκαημέρου από της κοινοποιήσεως της αποφάσεως της Λιμενικής Αρχής. Ο Υπουργός αποφαίνεται οριστικώς εντός μηνός από της υποβολής της προσφυγής, μετά γνώμην της Επιτροπής Ακτοπλοϊκών Συγκοινωνιών. Η υποβολή της προσφυγής δεν αναστέλλει την εκτέλεσιν της αποφάσεως. 6.Τα επιβαλλόμενα πρόστιμα περιέρχονται εις το Δημόσιον, εισπράττονται δε κατά τας διατάξεις του Νόμου περί εισπράξεως Δημοσίων Εσόδων. Σελ. 380,32 Τεύχος 368-Σελ. 36 19.Δ.η.1 Μεσογειακά Δρομολόγια Επιβατηγών Πλοίων 